แม่มีอาการ คือว่าลูก ไปขโมยของ และขู่ฆ่าท่าน ทั้งๆ ที่ไม่ได้ทำ และเริ่มบ่นน้องใจ ตัวเองบ่อยๆ และเล่าเรื่องเก่าๆ เสมอๆ เกรงว่าจะ เป็นซึมเศร้า ต้องแก้ไข อย่างไรดีครับ ตอนนี้ ท่านอายุ 87 ปีแล้ว นะครับ รบกวนช่วยหาวิธีแก้ไขที ครับ
สวัสดีค่ะ Prapat,หากแม่มีอายุ 87 ปีแล้ว และมีอาการผิดปกติ คือ มีอาการหลงผิด อาจมีสาเหตุได้จาก- มีโรคทางสมอง เช่น หลอดเลือดสมองตีบ อัลไซเมอร์ สมองอักเสบ มีเนื้องอกในสมอง เป็นต้น ซึ่งนอกจากอาการทางกาย อาจทำให้มีความนึกคิดผิดปกติ อารมณ์ผิดปกติได้- มีโรคทางกายอื่นๆ เช่น ระดับเกลือแร่ในร่างกายเสียสมดุล เช่น จากาการมีโรคประจำตัว การทานยาบางชนิดอยู่ เป็นต้น หรือมีการติดเชื้อในกระแสเลือด มีไทรอยด์เป็นพิษรุนแรง โรคภูมิแพ้ตนเอง เป็นต้น ซึ่งนอกจากจะทำให้มีอาการผิดปกติต่างๆ ทางร่างกาย าจทำให้มีความนึกคิดผิดปกติ อารมณ์ผิดปกติได้ด้วย- มีโรคทางจิต เช่น จิตเภท ซึมเศร้า อารมณ์ 2 ขั้ว เป็นต้น- ผลข้างเคียงจากการใช้ยาบางชนิด หรือสารเสพติดแนะนำควรพาแม่ไปพบแพทย์เฉพาะทางอายุกรรม เพื่อตรวจดูก่อนว่ามีโรคทางกายอะไรอยู่บ้าง เพราะการเกิดความผิดปกติทางความคิด จิตใจและอารมณ์ในผู้สูงอายุนั้น มักเกิดจากมีโรคทางกายเกิดขึ้นค่ะ หากตรวจแล้วไม่พบว่ามีโรคทางกายอะไร จึงค่อยพาไปพบจิตแพทย์เพื่อประเมินอาการว่าเข้าข่ายเป็นโรคทางจิตหรือไม่และโรคอะไรค่ะ